کوئٹہ(اے پی پی) بلوچستان اسمبلی ٹی اپوزیشن جماعت آک صوبہ ٹی کورونا وائرس نا ناجوڑ آتا کچ اٹی ودکی آ گڑتی نا درشانی ءِ کرسا حکومتی گام گیج آتیا سخت تنقید کرینو و بنجائی حکومت آن خواست کرینو کہ حالیت آتون مون تننگ کن دمدستی وڑاٹ بلوچستان ءِ دہ ارب روپئی فراوان کننگے۔ داخیال آتا درشانی ءِ بلوچستان اسمبلی ٹی اوار اپوزیشن جماعت آتا راہشون اپوزیشن ملک سکندر خان ایڈووکیٹ، ثناءبلوچ ، نصراللہ زیرے، ملک نصیر شاہوانی ، ٹائٹس جانسن ، زابد ریکی و ایلوفک اسیجا پریس کانفرنس آن تران کرسا کریر اپوزیشن راہشونک پاریر کہ کوروناوائرس آن مچ آ دنیا زہمی مسنے۔ اوفک پاریر کہ کورونا نا تالان مننگ نا سوب آن ہم تفتان اٹی وخت آ گام گیج آتا کمتی ئس اپوزیشن نا خواست ءِ اولیکو دے آن اینو اسکان نا فہرست اس جوڑ کننگے۔ اوپارے کہ اولیکو گام انا وڑاٹ ہر پاکستان آ بروک آتا جامع ڈیٹا ءِ مون آ اتنگے۔اوفک پاریر کہ کوئٹہ و تفتان اٹی کرنٹائن سینٹر نا حالیت غٹ انا مون آٹے، ایلو صوبہ غاک بلوچستان ءِ موردالزام پارہ۔ اوپارے کہ شار انا چندی علاقہ غاتے ٹی ہوکاتالان مننگ ءِ کوئٹہ گنجان آبادی تیٹی ہم کورنٹائن سینٹر جوڑ کننگ کن جاگہ پٹنگ انگ ءِ۔ کوئٹہ شار انا تہہ ٹی کورنٹائن سینٹر جوڑ کننگپ حکومت پنچ آن دہ ارب کورونا تون مون تننگ کن جتا کے۔ ڈاکٹر و طبی عملہ ءِ ہم رکھ دوئی اف۔ اوفک پاریر کہ پی ڈی ایم اے داوخت اسکان غیر فعال ءِاوفک پاریر کہ مچ آ کوئٹہ نا سرکاری ہسپتال آتے ٹی چار وینٹی لیٹر ءُ حکومت سنجیدگی اٹ گام گیج کے۔
